Заслугоўвае ўвагі той факт, што сёлета на добраўпарадкаванне і навядзенне належнага парадку на машынных дварах затрачана 903,98 мільёна рублёў, у тым ліку 450 мільёнаў на асфальтаванне іх тэрыторый. Асабліва вялікія аб’ёмы работ выканалі ў СВК “Імянінскі”. Тут адрамантавалі дахі павецяў і гаражоў для захоўвання тэхнікі і аўтамабіляў, пакрылі асфальтам пляцоўку для складзіравання металалому і мыйкі сельгастэхнікі, вы-дзелілі зону для правядзення тэхабслугоўвання энерганасычаных агрэгатаў і г.д. 14 кастрычніка на базе гаспадаркі адбыўся абласны семінар-нарада па пытаннях пастаноўкі тэхнікі на зімовае захоўванне і яе рамонту.